בס"ד ל ניסן תשפ"ג תשובה נחלקו האחרונים – המשנה ברורה וסיעתו עם שולחן ערוך הרב וסיעתו – האם כלי שמלאכתו להיתר שאדם קובע לו מקום בגלל ערכו הרב וכו', האם הוא נאסר משום מוקצה של חסרון כיס. המשנה ברורה (סימן שח, ס"ק ח) אוסר, וכך פסק השמירת שבת כהלכתה לאסור (פרק כ, הלכה כב). שהרי מקפיד שלא לטלטלה וקבע לה מקום מיוחד. ודינה כמוקצה מחמת חסרון כיס. וכך נוהגים חלק מן האשכנזים. אך הרב משה פיינשטיין (אגרו"מ ח"ה סימן כא,יג) מתיר שדינם ככלי שמלאכתו להיתר. ובלשונו: "והנה שעון או תמונות שקבע להם מקום בקיר, אינם מוקצה בשביל זה, דתלייתן שם הוא לנוי". וכן פסק הילקוט יוסף. וכך נוהגים הספרדים.